
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Kārtība, kādā sedz izdevumus, kas saistīti ar Nacionālo bruņoto spēku Krasta apsardzes aizturētā kuģa nogādāšanu un uzturēšanu ostā, enkurvietā vai patvēruma vietā " sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts (turpmāk – noteikumu projekts) izstrādāts saskaņā ar Aizsardzības ministrijas un Nacionālo bruņoto spēku Jūras spēku vienības, kas veic krasta apsardzes funkcijas (turpmāk – Krasta apsardze), iniciatīvu, saskaņā ar Jūrlietu pārvaldes un jūras drošības likuma 44. panta ceturtajā daļā Ministru kabinetam doto deleģējumu.
1.2. Mērķis
Mērķa apraksts
Noteikumu projekts izstrādāts, lai atbilstoši Jūrlietu pārvaldes un jūras drošības likuma 44. panta ceturtās daļas deleģējumam, noteiktu kārtību, kādā aizturētā kuģa īpašnieks sedz izdevumus, kas saistīti ar aizturētā kuģa nogādāšanu un uzturēšanos ostā, enkurvietā vai patvēruma vietā.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Krasta apsardze veic uzdevumus saskaņā ar Ministru kabineta 2016. gada 14. jūnija noteikumiem Nr. 363 “Kuģu kontroles, pārbaudes un aizturēšanas kārtība Latvijas ūdeņos” (turpmāk – MK noteikumi Nr. 363). Attiecīgo uzdevumu izpildes rezultātā Krasta apsardzei var rasties zaudējumi, kuru segšanas kārtība nav bijusi regulēta.
Problēmas un risinājumi
Problēmas apraksts
Ar 2025. gada 30. aprīļa likumu “Grozījumi Jūrlietu pārvaldes un jūras drošības likumā” Jūrlietu pārvaldes un jūras drošības likuma 44. pants tika papildināts ar ceturto daļu, kas deleģē Ministru kabinetam noteikt kārtību, kādā sedz izdevumus, kas saistīti ar Krasta apsardzes aizturēta kuģa nogādāšanu un uzturēšanu ostā, enkurvietā vai patvēruma vietā. Jūrlietu pārvaldes un jūras drošības likuma Pārejas noteikumu 46. punkts nosaka, ka šā likuma 44. panta ceturtā daļa stājas spēkā 2025. gada 1. oktobrī. Līdz šā grozījuma spēkā stāšanās dienai Ministru kabinets izdod tam atbilstošus noteikumus.
Risinājuma apraksts
Ar 2025. gada 30. aprīļa likumu "Grozījumi Jūrlietu pārvaldes un jūras drošības likumā" Jūrlietu pārvaldes un jūras drošības likuma 44. pants papildināts ar trešo daļu, kur likumdevējs paredzējis, ka Krasta apsardzei ir tiesības pārņemt aizturētā kuģa vadību, atstādinot kuģa kapteini (vai atpūtas kuģa vadītāju) no tā vadīšanas, ja kuģa kapteinis (vai atpūtas kuģa vadītājs) nepakļaujas Krasta apsardzes amatpersonas likumīgajām prasībām nogādāt kuģi ostā, enkurvietā vai patvēruma vietā, vai ja ir pamats uzskatīt, ka netiek ievēroti kuģa vadīšanas un ekspluatācijas noteikumi.
Noteikumu projekts paredz, ja Krasta apsardzes aizturētu kuģi ir nepieciešams nogādāt ostā, enkurvietā vai patvēruma vietā, izmantojot Krasta apsardzes tehniskos līdzekļus, izmaksas tiek noteiktas atbilstoši tiešām un netiešām faktiskajām izmaksām.

Tiešās izmaksas ir izmaksas, kas ir tieši attiecināmas uz kuģa aizturēšanu. Šīs izmaksas ietver izlietoto materiālu iegādes izmaksas un tiešos izdevumus darba samaksai un piemaksām kuģu apkalpei, kā arī ar šo samaksu saistītās valsts sociālās apdrošināšanas obligātās iemaksas.

Netiešās izmaksas ir izmaksas, kas ir netieši saistītas ar attiecīgā kuģa aizturēšanu, piemēram, pamatlīdzekļu remonta un ekspluatācijas izdevumi, pamatlīdzekļu nolietojums, citi ar attiecīgā kuģa aizturēšanu netieši saistīti izdevumi.

Ja ar Krasta apsardzes rīcībā esošajiem tehniskajiem līdzekļiem nav iespējams aizturēto kuģi droši nogādāt ostā (ja kuģis ir pārāk liels vai citu apstākļu dēļ), enkurvietā vai patvēruma vietā, Krasta apsardze piesaista nepieciešamos tehniskos līdzekļus vai pakalpojumus, lai nogādātu aizturēto kuģi, atbilstoši noteiktajai maksai. Piemēram, velkoņa pakalpojums vai kuģa loča pakalpojumi. Piesaistot komersanta pakalpojumus, attiecīgais kuģis joprojām ir aizturēts un tā pārvietošana notiek ar Krasta apsardzes pilnu kontroli. Piesaistītie tehniskie līdzekļi ir tikai līdzeklis, kā nodrošināt Krasta apsardzes uzdevumu izpildi, nenododot funkcijas izpildi. Komersants tiek piesaistīts tikai tādā apmērā, kādā Krasta apsardzei konkrētajā situācijā nav atbilstošu tehnisko līdzekļu MK noteikumos Nr.363 noteikto uzdevumu izpildei, kā, piemēram, aizturētā kuģa fiziskai pārvietošanai uz norādīto vietu.

Noteikumu projekts paredz, ka izdevumus, kas ir saistīti ar aizturētā kuģa nogādāšanu un uzturēšanu ostā, enkurvietā vai patvēruma vietā, sedz kuģa īpašnieks vai cita juridiska vai fiziska persona, kas faktiski izmanto kuģi vai pārstāv kuģa īpašnieku. Juridiskā persona, kura pārstāv Krasta apsardzi, rēķinu par aizturētā kuģa nogādāšanu ostā, enkurvietā vai patvēruma vietā rezultātā Krasta apsardzei radušajiem izdevumiem iesniedz kuģa īpašniekam vai citai juridiskai vai fiziskai personai, kas faktiski izmanto kuģi vai pārstāv kuģa īpašnieku. Juridiskā persona, kura pārstāv Krasta apsardzi, rēķinu piestāda tikai gadījumos, kad Krasta apsardze izmanto savus resursus vai piesaista kā ārpakalpojumu komersanta resursus.

Rēķinu par aizturētā kuģa uzturēšanu ostā, enkurvietā vai patvēruma vietā aizturētā kuģa īpašniekam vai citai juridiskai vai fiziskai personai, kas faktiski izmanto kuģi vai pārstāv kuģa īpašnieku, iesniedz attiecīgās ostas piestātnes, enkurvietas vai patvēruma vietas īpašnieks vai valdītājs un par to informē Krasta apsardzi. 

Noteikumu projekts regulē tikai tās izmaksas, kuras radušās Krasta apsardzei vai Krasta apsardzei piesaistot resursus. Nav paredzēts, ka ostā drošības apsvērumu dēļ tiks izmantotas Jūras spēku (Krasta apsardzes) piestātnes, kas ir militārie objekti, līdz ar to kuģa uzturēšanai ostā tiks izmantota tikai civilā ostas infrastruktūra. Izmaksas, kas radušās kuģim uzturoties ostā, piemēram, piestātnes izmantošanas maksa vai kuģa uzturēšanas izmaksas ostā, tiek risinātas civiltiesiskā kārtībā starp attiecīgo ostas pakalpojumu sniedzēju un kuģa īpašnieku.

Rēķins par izdevumiem, kas radušies par aizturētā kuģa nogādāšanu un uzturēšanu ostā, enkurvietā vai patvēruma vietā, tiks izrakstīts kuģa reģistrācijas apliecībā norādītajai fiziskajai vai juridiskajai personai. Savukārt to apmaksāt var arī jebkura cita fiziska vai juridiska persona, kas faktiski izmanto kuģi vai pārstāv kuģa īpašnieku.

Noteikumu projektā faktiskais kuģa izmantotājs ir kuģa īpašnieks vai operators, proti, fiziska vai juridiska persona, kas izmanto attiecīgo kuģi, lai gūtu peļņu, pārvadājot kravu vai pasažierus. Atpūtas kuģu gadījumā faktiskais izmantotājs ir kuģa īpašnieks vai turētājs. Kuģa vadītājs vai pasažieris, ja tam nav attiecīga pilnvarojuma, noteikumu kontekstā nav uzskatāms par personu, kas faktiski izmanto kuģi.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Aizturēto kuģu īpašnieki vai citas personas, kas faktiski izmanto kuģi vai pārstāv kuģa īpašnieku.
Juridiskās personas
Jā
Ietekmes apraksts
Aizturēto kuģu īpašnieki vai citas personas, kas faktiski izmanto kuģi vai pārstāv kuģa īpašnieku.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta izpilde tiks nodrošināta Aizsardzības ministrijai (Nacionālajiem bruņotajiem spēkiem) piešķirto budžeta līdzekļu ietvaros no budžeta apakšprogrammas 22.10.00. "Starptautisko operāciju un Nacionālo bruņoto spēku personālsastāva centralizētais atalgojums” un apakšprogrammas 22.12.00 “Nacionālo bruņoto spēku uzturēšana”.
Pašu ieņēmumi, kas Krasta apsardzei radīsies saistībā ar aizturētā kuģa nogādāšanu ostā, enkurvietā vai patvēruma vietā, tiks izlietoti izdevumu, kas saistīti ar aizturētā kuģa nogādāšanu ostā, enkurvietā vai patvēruma vietā, segšanai.
Ja iestāsies gadījums, kad Krasta apsardzei radīsies pašu ieņēmumi saistībā ar aizturētā kuģa nogādāšanu ostā, enkurvietā vai patvēruma vietā, tad atbilstoši normatīvajos aktos noteiktajai kārtībai tiks iesniegti priekšlikumi Finanšu ministrijā par nepieciešamajām apropriācijas izmaiņām (pašu ieņēmumu un attiecīgu izdevumu palielinājums).
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība projekta izstrādē nav nepieciešama, jo izmaksas ir balstītas uz izdevumiem, kas radušies un projekta tiesiskais regulējums nemaina sabiedrības grupām un institūcijām tiesības un pienākumus.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Nacionālie bruņotie spēki
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

